Συντεταγμένες: 06°07′40″N 102°15′01″E﻿ / ﻿6.12778°N 102.25028°E﻿ / 6.12778; 102.25028

Το **Κότα Μπάρου** (μαλαισιανά του Κελάνταν: Koto Baru, Jawi: كوتبهارو), αναφέρεται στην καθομιλουμένη και ως *KB*, είναι μια πόλη στη Μαλαισία, πρωτεύουσα του κρατιδίου Κελάνταν καθώς και βασιλική έδρα. Βρίσκεται στο βορειοανατολικό τμήμα της χερσονήσου της Μαλαισίας, κοντά στις εκβολές του ποταμού Κελάνταν.
Η πόλη φιλοξενεί πολλά θρησκευτικά κτίρια, διάφορα μουσεία, τη μοναδική αρχιτεκτονική των παλαιών βασιλικών ανακτόρων (που εξακολουθούν να κατοικούνται από τον σουλτάνο και είναι απαγορευμένα για τους επισκέπτες) και πρώην βασιλικά κτίρια (τα οποία μπορείτε να επισκεφτείτε).

Ετυμολογία
----------

Κότα Μπάρου στα μαλαισιανά σημαίνει «νέα πόλη» ή «νέο κάστρο/φρούριο».

Ιστορία
-------

Το Κότα Μπάρου ιδρύθηκε στα τέλη του 19ου αιώνα. Πριν από την ίδρυση του, το Κότα Μπάρου ήταν η έδρα του Βασιλικού Παλατιού του Κελάνταν, το οποίο ιδρύθηκε από τον σουλτάνο Μωάμεθ Β΄ του Κελάνταν το 1844 ως πρωτεύουσα του κρατιδίου του Κελάνταν διότι ήθελε να χτιστεί η νέα πρωτεύουσα του κρατιδίου προς τιμήν του. Πριν από αυτό, το Κότα Μπάρου ήταν γνωστό ως Κουάλα Κελάνταν. Πριν γίνει πρωτεύουσα του Κελάνταν το Κότα Μπάρου, πρωτεύουσα του Κελάνταν ήταν δύο πόλεις το Κότα Κουμπάνγκ Λάμπου και το Κότα Πενγκκαλάν Ντάτου. Κατά τον 19ο αιώνα, το Κελάνταν ήταν ένα ακμάζων και πολυπληθές κρατίδιο με πληθυσμό περίπου 30.000 έως 50.000 κατοίκων, συμπεριλαμβανομένων χιλίων Κινέζων. Το κρατίδιο παρήγαγε χρυσό, μετάλλευμα κασσίτερου, μαύρο πιπέρι, καρύδι αρέκα, ρύζι, ινδοκάλαμο, μπαμπού και αετόξυλο. Το Κότα Μπάρου λειτουργεί ως λιμάνι μεταφόρτωσης για αγαθά λόγω της στρατηγικής του θέσης δίπλα στον ποταμό Κελάνταν.

Κατά τη διάρκεια του Β΄ Παγκοσμίου Πολέμου, το Παντάι Σαμπάκ (Pantai Sabak), περίπου 10 χιλιόμετρα από το Κότα Μπάρου, ήταν το αρχικό σημείο προσγείωσης των ιαπωνικών δυνάμεων εισβολής στις 8 Δεκεμβρίου 1941, ξεκινώντας τη Μάχη του Κότα Μπάρου, την πρώτη μάχη της Μαλαισιανής Εκστρατείας. Οι ιαπωνικές δυνάμεις κατέλαβαν την πόλη και συνέχισαν να εμπλέκουν επιτυχώς τους Βρετανούς σε πόλεμο στη ζούγκλα και τελικά κατέλαβαν τη Σιγκαπούρη.

Το Κότα Μπάρου ανακηρύχθηκε ως «Πολιτιστική Πόλη» στις 25 Ιουλίου 1991 από τον σουλτάνο Ισμαήλ Πετρά του Κελάνταν με βάση δύο σημαντικές πτυχές – την ιστορία του Κότα Μπάρου και τη μοναδικότητα των τοπικών τεχνών και πολιτισμών του. Το Κότα Μπάρου μετονομάστηκε ως «Ισλαμική Πόλη» (μαλαϊκά: Bandar Raya Islam) από την κυβέρνηση του κρατιδίου του Κελάνταν την 1η Οκτωβρίου 2005 λόγω της πολιτικής της «Αναπτύσσομαι με το Ισλάμ» (μαλαϊκά: Membangun Bersama Islam).

Παραπομπές
----------

1. ↑  www.mpkbbri.gov.my/en/mpk/profile/background. Ανακτήθηκε στις 14  Νοεμβρίου 2018.
2. ↑  elevation.maplogs.com/poi/kota\_bharu\_kelantan\_malaysia.536140.html.
3. ↑  «Kota Bharu Municipal Council official website». Ανακτήθηκε στις 20 Μαΐου 2016.
4. ↑  «Pusat Internet 1 Malaysia». Αρχειοθετήθηκε από το πρωτότυπο στις 24 Ιουνίου 2016. Ανακτήθηκε στις 20 Μαΐου 2016.
5. ↑  «The Historical Development of the Malay Peninsula Economic And Malay Society Economic Nature Pre-Colonial Era». *International Journal of the Malay World and Civilisation*. 2015.. Ανακτήθηκε στις 20 May 2016.
6. ↑  «Malaysian Armed Forces Official Website». Αρχειοθετήθηκε από το πρωτότυπο στις 20 Ιανουαρίου 2007. Ανακτήθηκε στις 4 Φεβρουαρίου 2007.
7. ↑  Harun, Siti Norlizaiha. «The Changing Image And Identity Of Kota Bharu, Kelantan, Malaysia From Cultural City To Islamic City». *International Journal of Social Planning and Development*.. Ανακτήθηκε στις 5 June 2022.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κότα Μπάρου** |